open-index/open-wikipedia-markdown huggingface dataset:
Humberto de Alencar Castelo Branco

**Humberto de Alencar Castelo Branco** (født 20. september 1897 i Fortaleza i Ceará, død 18. juli 1967 ved Fortaleza) var en brasiliansk militæroffiser (general) og politiker, kjent som landets president i perioden 1964 til 1967.

Castelo Branco var sønn av en høytstående offiser i den brasilianske hæren, og vervet seg selv inn i hæren i 1918. Etter å ha gått på ulike krigsskoler tjenestegjorde han som oberst i den brasilianske ekspedisjonsstyrken under andre verdenskrig. Han ble utnevnt til sjef for hæren i 1963, og i 1964 ledet han et militærkupp (i ly av å være sjef for den brasilianske hæren) mot den sittende presidenten João Goulart.

Statskuppet førte til et maktskifte fra den såkalte «andre republikken» til et diktatorisk militærstyre som varte i 21 år. Castelo Branco ble selv president i midten av april 1964, og satt i denne posisjonen frem til midten av mars 1967. Castelo Branco omkom i en helikopterulykke ved Fortaleza den 18. juli 1967.

## Referanser
Representasjon (psykologi)

**Representasjon** er et begrep i psykologi som omfatter individets bevisste og/eller ubevisste kart/modeller av virkeligheten som det fortolker alle nye erfaringer og opplevelser ut ifra.  Representasjonene er bygget opp av individets tidligere sansemessige og følelsesmessige erfaringer og oppdagelser (persepsjoner).

Begrepet har sitt opphav i eldre tiders filosofi, eksempelvis fra Rousseaus bok *Emile*, men er videreutviklet av forskjellige retninger og fagområder innen psykologi og nevrologi. Disse retningene har etterhvert kartlagt mye om hvordan, og tildels hvorfor, ting blir oppfattet slik de blir av ulike individer.
British Geological Survey

**British Geological Survey** (BGS) er et delvis offentlig finansiert organ som har som mål å fremme geofaglig kunnskap om Storbritannias landmasse og kontinentalsokkel ved hjelp av systematisk kartlegging, overvåking og forskning. Hovedkontoret ligger i Keyworth i Nottinghamshire. Det har også sentere lokalisert i Edinburgh, Wallingford, Cardiff og London.

## Historie og tidligere navn
British Geological Survey ble grunnlagt i 1835 med navnet Ordnance Geological Survey, noe som gjør det til verdens eldste nasjonale geologiske institutt. I 1965 ble det slått sammen med Geological Museum og Overseas Geological Surveys, under navnet Institute of Geological Sciences. Den 1. januar 1984 ble det omdøpt til British Geological Survey (BGS), navnet som er i bruk i dag.

## Eksterne lenker
* British Geological Surveys hjemmeside
Lepturobosca virens

**Grønnhåret blomsterbukk** (*Lepturobosca virens*) er en bille som tilhører familien trebukker (Cerambycidae). I Norge forekommer den på Østlandet og i Nord-Norge.

## Utseende
En middelsstor til stor (14–22&nbsp;mm) trebukk, svart med tett, grønnlig behåring. På grunn av fargen ligner den på smaragdbukk (*Acmaeops smaragdula*), men den er mye større enn denne. Antennene er litt kortere enn kroppen. Hvert ledd er lyst i indre del, grønnlig i ytre slik at antennen virker flekkete. Hodet er forholdsvis bredt med runde, utstående fasettøyne. Pronotum er omtrent så langt som bredt med jevnt rundede sider, matt og tett kledt med grønnlige hår. Dekkvingene har markerte skuldre, på grunn av den tette hårkledningen ser man ikke overflatestrukturen. Beina er middels lange. Larven er opptil 3 centimeter lang, hvit med gult hode. Kroppen er kledt med kort, ganske tett og brun behåring.

## Levevis
Larven utvikler seg i grove, gamle, døde furuer og graner, av og til også bjørker. Larvene finnes oftest i liggende stokker, de kan bore seg helt inn i kjerneveden. Arten kan utnytte samme stokk i mange år. Larveutviklingen tar trolig tre år. Voksne biller finnes gjerne på blomster i juni-juli.

## Utbredelse
Det er en nordlig art som er utbredt i den nordlige delen av den palearktiske sone, dessuten i fjellene i Sør- og Mellom-Europa. I Norge forekommer den på inder Østlandet og i deler av Nord-Norge.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae  – 130 arter i Europa
******* Stammen Lepturini Latreille, 1802
******** grønnhåret blomsterbukk, *Lepturobosca virens* (Linnaeus, 1758) (synonym *[[Anoplodera virens]]*)

## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Norges biller – ''Lepturobosca virens''

## Eksterne lenker
*
Birdman

**Birdman** kan sikte til:

*Chris «Birdman» Andersen; basketballspiller i NBA.
*Tony Hawk; skateboarder.
*Birdman of Alcatraz; film fra 1962.
*Birdman (film); film fra 2014.
Svart mamba (andre betydninger)

**Svart mamba** kan vise til:

*Svart mamba; slange
*Svart mamba (film); film
*The Black Mamba (band) – portugisisk musikkband
*Kobe «The Black Mamba» Bryant; basketballspiller
Svineknoke

**Svineknoke** er en stykningsdel som er laget av beinet til grisen.

Knoke er egnet til å koke suppekraft og som suppekjøtt. Knoken kan også ovnstekes.

## Se også
*Eisbein
*Syltelabb

## Referanser
Lars Kirkeby-Garstad

**Lars Reidulv Kirkeby-Garstad** (født 9. mars 1907 i Vikna i Nord-Trøndelag, død 22. mai 1977) var en norsk gårdbruker og politiker (Sp). Han var Viknas ordfører 1956–1975 og vararepresentant til Stortinget fra Nord-Trøndelag.

Han vokste opp på slektsgården Garstad i Vikna som sønn av gårdbruker, lensmann og stortingsmann Ivar Kirkeby-Garstad og hustru Agnes Horseng. En yngre bror var lensmann og ordfører Roald Kirkeby-Garstad. Han giftet seg med Åshild Bondø. Deres dattersønn er ordfører, stortingsmann og statsråd Lars Peder Brekk. Etter folkehøyskole og Val landbruksskole drev han fra 1948 slektsgården med poståpneri og dampskipsekspedisjon.

Kirkeby-Garstad var medlem av Vikna kommunestyre 1934–1937 og 1948–1975, varaordfører 1948–1951 og ordfører 1956–1975. I hans ordførerperiode ble det broforbindelse over Langsundet mellom Ytter-Vikna og Mellom-Vikna. Han var vararepresentant til Stortinget fra Nord-Trøndelag 1954–1969, og møtte i nærmere ett år til sammen for Inge Bartnes og Jon Leirfall. Foran stortingsvalget i 1969 tapte han renominasjon i en votering mot Johan J. Jakobsen. Kirkeby-Garstad var formann i både Vikna bondelag og Vikna senterparti.

Han døde etter en tids sykdom. I en nekrolog beskrives Kirkeby-Garstad som «beskjeden, stillfarende og lavmælt», men som inngav tillit med en saklig, veloverveid og oppriktig fremtreden.

## Referanser


## Eksterne lenker
*
Afghanistan under Sommer-OL 1980

**Afghanistan under Sommer-OL 1980**. Tretten mannlige sportsutøvere fra Afghanistan deltok i to sporter, bryting og boksing under Sommer-OL 1980 i Moskva. De vant ikke noen medaljer.

## Medaljer

## Kilder
* Resultater og profilside  på sports-reference.com
Seaforth Dock

**Seaforth Dock**, også kalt **Royal Seaforth Dock**, er et havneanlegg med containerterminal anlagt ved Seaforth ved elven Mersey, nord for Liverpool. Havnen håndterer containergods, olje, tømmer, frukt og grønnsaker, korn og dyrefôr. Seaforth Dock ligger i den nordre delen av havnesystemet i Liverpool og er i sør forbundet med Gladstone Dock, som via sluser gir tilgang til Seaforth Dock fra elven.

Havneanlegget er en del av Port of Liverpool og drives av Mersey Docks and Harbour Company. Utbygging av havneanlegget begynte på 1960-tallet. Åpning av det 2&nbsp;km² store anlegget fant sted i 1972. Det er det største i sitt slag i Storbritannia. I 1984 ble Seaforth Dock frihavn.
Andorra under Sommer-OL 1980

**Andorra under Sommer-OL 1980**. To mannlige utøvere fra Andorra deltok i skyting i Sommer-OL 1980 i Moskva. Det var andre gangen Andorra deltok i et sommer-OL, de vant ingen medaljer. De støttet USAs boikott av lekene ved å konkurrere under OL-flagget i likhet med en rekke andre nasjoner.

## Medaljer

## Kilder
* Resultater og profilside  på sports-reference.com
Angola under Sommer-OL 1980

**Angola under Sommer-OL 1980**. Elleve sportsutøvere, ti menn og en kvinne fra Angola deltok i tre sporter, friidrett, boksing og svømming under Sommer-OL 1980 i Moskva. Det var første gangen Angola deltok i et sommer-OL, de vant ingen medaljer.

## Medaljer

## Friidrett

;Menn
;Bane- og landeveisøvelsen

|- align=center
|align=left|Ilídio Coelho
|align=left|100 m
|11,42
|7
|colspan=6 
|- align=center
|align=left|Rubén Inácio
|align=left|200 m
|22,52
|6
|colspan=6 
|- align=center
|align=left rowspan=2|Bernardo Manuel
|align=left|5000 m
|14.51,4 
|11
|colspan=6 
|- align=center
|align=left| m
|colspan=2|DNS
|colspan=6 
|}

## Kilder
* Resultater og profilside  på sports-reference.com
Etorofus pubescens

***Etorofus pubescens*** er en bille som tilhører familien trebukker (Cerambycidae). Den er ikke tildelt noe normert navn av  Artsdatabanken, men *hårete blomsterbukk* er foreslått. I Norge er den funnet noen få ganger på Sørlandet, men funnene er over 100 år gamle og det er sannsynlig at arten er forsvunnet hos oss.

## Utseende
En middelsstor (12–17&nbsp;mm), spoleformet trebukk som forekommer i to fargevarianter. Arten kjennes lett på kroppsformen: den er forholdsvis bred og sidekantene av pronotum, dekkvingene og bakkroppen danner én kontinuerlig kurve. Antennene er ganske mørke og rundt halvparten så lange som kroppen. Kroppen er matt svart, dekkvingene er enten brungule eller svarte. Hodet er omtrent så bredt som langt, fasettøynene runde og markert utstående. Pronotum er klokkeformet sett ovenfra, bakhjørnene dratt ut til spisser. Bakerst er pronotum like bredt som dekkvingenes rot. Dekkvingene er jevnt kurvede, svært fint punkterte og hårete. Bakerst er de tvert avskåret og dekker ikke det bakerste bakkroppsleddet. Beina er middels lange og mørke, hos lyse eksemplarer (med brungule dekkvinger) er leggene og føttene brunlige. Larven er opptil 3 centimeter lang, hvit, med en påfallende bred, gulaktig hodekapsel. De tre beinparene er tydelige, og kroppen er kledt med korte hår.

## Levevis
Larven utvikler seg i gamle, døde stokker og stubber av furu uten bark. Andre steder i Europa er arten også funnet i løvtrær, men ikke i Norden. Larveutviklingen tar to-tre år, samme stokk kan brukes av arten i mange år. De voksne billene kan finnes på blomster i juli-august, de er dermed noen av de seneste blomsterbukkene ute.

## Utbredelse
Arten har en relativt begrenset utbredelse i Europa, mot sør og vest til Pyreneene, mot nord til det sørlige Finland, mot øst et stykke inn i Russland. I Norge er det noen få funn fra Telemark og Aust-Agder, men det nyeste av dem er over 100 år gammelt.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae  – 130 arter i Europa
******* Stammen Lepturini Latreille, 1802
******** hårete blomsterbukk, *Etorofus pubescens* (Fabricius, 1787) (synonym *[[Leptura pubescens]]*, *[[Strangalia pubescens]]*, *[[Pedostrangalia pubescens]]*)

## Referanser




## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Norges biller – ''Pedostrangalia pubescens''

## Eksterne lenker
* 
* Foto av arten, fra Sverige
Judolia sexmaculata

***Judolia sexmaculata*** er en bille som tilhører familien trebukker (Cerambycidae). I Norge er den utbredt i de østlige delene av landet fra Aust-Agder til Finnmark.

## Utseende
En middelsstor (8–14&nbsp;mm), temmelig bred, svart trebukk, dekkvingene har gule tegninger. Den kan ligne på *[[Anoplodera sexguttata]]*, men kroppsbygningen er noe bredere. Antennene er mørke og nesten så lange som kroppen. Hodet er stort og bredt, fasettøynene ikke påfallende utstående. Pronotum er matt svart, klokkeformet sett ovenfra med jevnt rundede sider. Ved roten er det tydelig smalere enn dekkvingene. Dekkvingenes skuldre er rundede, bak dem er vingene parallellsidige til kort før spissen. Vingene har gule tegninger som kan arte seg som tre tverrbånd, som seks adskilte flekker, eller de to fremre tverrbåndene kan være forbundet. Beina er middels lange og mørke.

## Levevis
Larven utvikler seg i bartrær, helst gran, som har vært døde noen år, som oftest nær bakken. Den kan også bruke stubber og læger. Larveutviklingen tar to år. De voksne billene kan finnes på blomster i juni-juli.

## Utbredelse
Arten er utbredt i Nord- og Mellom-Europa, og videre østover like til Japan. Den finnes også i Nord-Amerika. I Norge er den vidt utbredt, men mangler stort sett ved vestkysten.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae  – 130 arter i Europa
******* Stammen Lepturini Latreille, 1802
******** *Judolia sexmaculata* (Linnaeus, 1758)

## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Norges biller – ''Judolia sexmaculata''

## Eksterne lenker
* 
* Bilde av arten
Læger

**Læger** er innen forstvitenskapene en betegnelse på liggende, døde stokker i større eller mindre grad av nedbrytning. I skogen utgjør disse ofte viktige habitater for en lang rekke arter av moser, lav, sopp og insekter (særlig biller, men også tovinger og andre). Viktige faktorer som bestemmer hvilke arter som kan leve der, er treslag, stokkens dimensjon, om den ligger solåpent eller i skyggen, alder og hvilke nedbrytingsorganismer (særlig sopp) som har kolonisert stokken. Vern av dødvedressurser er avgjørende viktig for å ivareta biologisk mangfold i skog.
Helan går

**«Helan går»** er den aller mest kjente skålvisen, alternativt snapsvisen, på svensk. Begrepet «helan» er den tradisjonelle betegnelsen på den første snapsen (supen) i en serie og «Helan går» er derfor vanlig å synge som den første snapsvisen på en fest.

Visens historie er vanskelig å følge da den sjelden er omtalt i historiske dokumenter. Dog vet en at den ble sitert i en operette allerede i 1843.

Flere tonesettere har skrevet variasjoner over melodien, blant annet Franz Lehár. Om Lehar fortelles det også at han, under et besøk i Sverige i 1937, på fullt alvor trodde at «Helan går» var Sveriges nasjonalsang. 

Da Sverige vant Ishockey-VM 1957 i Moskva, i daværende Sovjetunionen, kunne ikke alle spillerne «Du gamla, du fria», så i stedet sang de «Helan går».

I 1959 spilte The Belafonte Folk Singers inn «Helan går». Den ble utgitt på albumet *Drinking Songs Around the World* (RCA Victor LSP 1092). 

## Norske plateutgivelser (i utvalg)

Arrangører for innspillingen med Einar Rose var Carsten Carlsen og Ernst Rolf.

## Referanser

*Törnquist Steffo, Tolstoy Hélène, Kleberg Åsa, Sundström, Martin (1995): *Sprit: boken om än destillerad värld*, Fischer, Stockholm ISBN 91-7054-754-8 (innb.) LIBRIS 7596504
*Matsson, Christina (2002): *Helan går. 150 visor till skålen*. Atlantis 
*Matsson, Christina (2002): *Från Helan till lilla Manasse*. Atlantis
Kalemie

**Kalemie** er en by i provinsen Tanganyika i Den demokratiske republikken Kongo. Det er den største byen på den vestlige bredden av Tanganyikasjøen.

## Eksterne lenker
*
Førna

**Førna** er en betegnelse på strø som man finner på skogbunnen. Det består av mer eller mindre nedbrutte plantedeler og gjerne store mengder sopphyfer. Førna har gjerne en individ- og artsrik fauna av små dyr, særlig spretthaler, midd og rundormer.
Bente Løwendahl

**Bente Ruby Løwendahl** (født 20. februar 1958, død 11. mars 2017) var en norsk professor innen forretningsstrategi ved Handelshøyskolen BI.

Løwendahl var utdannet siviløkonom fra Norges handelshøyskole og tok doktorgrad ved Wharton School i Pennsylvania, USA, i 1992. Hun publiserte bøker og artikler om virksomhet innen tjenesteindustrien og generelt om strategi.

## Referanser


## Eksterne lenker
Algerie under Sommer-OL 1980

**Algerie under Sommer-OL 1980**. Seksti sportsutøvere, femtini menn og en kvinne fra Algerie deltok i friidrett, boksing, svømming, håndball og fotball under Sommer-OL 1980 i Moskva. Det var fjerde gangen Algerie deltok i et OL, de vant ingen medaljer.

## Medaljer

## Kilder
* Resultater og profilside  på sports-reference.com
Sverre Kongshavn

**Sverre Kongshavn** (1926–2009) var en norsk forretningsmann og politiker (H).

Han tok examen artium i 1945 og handelsgymnasium i 1946. Han var kontormann 1946–1949, sekretær i Nordland Unge Høyre i 1949, sekretær for Høyres stortingsgruppe 1950–1952, fylkessekretær i Nordland Høyre 1952–1954 og sekretariatsleder for Høyres stortingsgruppe 1954–1961. I Trio Fabrikker A/S var han direktørens sekretær i 1961, assisterende direktør i 1962 og administrerende direktør fra 1963. Kongshavn var også formann i Industridepartementets konfeksjonsutvalg i 1970 og Statens representant og styreformann i Persilfabrikken A/S 1967–1968.

Kongshavn var medlem av Oslo Høyres hovedstyre og arbeidsutvalg 1964–1967, medlem av Oslo bystyre 1964–1967, statssekretær i Industridepartementet under Per Bortens regjering 1970–1971 og formann i Høyres distriktspolitiske utvalg 1971–1972.

## Referanser




## Eksterne lenker
*
Gadd

**Gadd** er innen forstvitenskapene en betegnelse på stående, døde trestammer, oftest furu. Disse er svært viktige for biologisk mangfold i skog og bør skånes ved hogst for å verne om sårbare arter. Gadd er spesielt viktige for insekter, som biller, tovinger, barkteger og vepser, og også som reirplass og matressurs for hakkespetter (som spiser de vedborende insektene). Andre fugler drar senere nytte av hakkespettenes reirhull. 

Viktige faktorer som avgjør hvilke arter som kan leve på en gadd er treslag, alder (hvor lenge treet har vært dødt), om barken fortsatt sitter på eller har falt av, og om gadden står soleksponert eller i skyggen. Gadd av osp ser ut til å være spesielt verdifulle, med mange sjeldne insektarter knyttet til seg.
Den nordatlantiske laksekonvensjonen

**Konvensjonen for bevaring av laks i Nord-Atlanteren** trådte i kraft 1. oktober 1983 og opprettet en inter-statlig organisasjon, *North Atlantic Salmon Conservation Organization* (NASCO). NASCO har som mål å bevare, restaurere, forbedre og rasjonelt styre vill atlantisk laks.

Gjennom konvensjonen ble en stor vernesone med forbud mot systematisk fiske etter laks opprettet. Sonen omfatter de fleste områder 12 nautiske mil fra kysten.
Karasjohka

**Karasjohka**, eller **Karasjokka** (nordsamisk: *Kárášjohka*, finsk: *Kaarasjoki*), er ei elv og et vassdrag i Karasjok og Kautokeino kommuner i Finnmark. Elva, som er en av de største i Finnmark, er  lang, og har et nedbørfelt på , det 13. største i Norge. Middelvannføringen ved munningen er .

Den har utspring fra området ved fjellet Rávdovárri i Kautokeino, like ved grensa mot Finland. Derfra renner den mot nord og senere nordøst. De største sideelvene er Bávttajohka fra sør og Iešjohka fra vest. Etter samløpet med Iešjohka renner den forbi tettstedet Karasjok i store slynger mellom høye sandmæler. 12 km øst for Karasjok renner den sammen med Anarjohka og danner elva Tana.

## Referanser



## Eksterne lenker
*
Sentralanlegget

**Sentralanlegget** er den norske regjerings krigshovedkvarter, og omtales gjerne som Regjeringens sentralanlegg. Anlegget ligger mellom Sundvollen og Åsa i Hole kommune i Buskerud, og er sprengt inn i fjellet mot Fiskebekkhøgda på Krokskogen.

## Historikk

Sentralanlegget ble bygget i 1960-årene. Den kalde krigen og trusselbildet mot Norge gjorde det nødvendig med et anlegg hvor kongehus, regjering og sentralt nøkkelpersonell kunne evakueres til om det skulle oppstå en krise.

Under terrorangrepene i Norge 22. juli 2011 ble anlegget klargjort for bruk, ettersom regjeringskontorene i Oslo var satt ut av spill på grunn av terrorbomben. Dette kommer frem i dokumentaraboka *[[Da terroren rammet Norge]]*. Regjeringsmedlemmene ble ikke evakuert hit, i stedet ble det opprettet krisestab i Forsvarsdepartementet og i statsministerboligen.

## Funksjoner
Sentralanlegget har to hovedinnganger fra veien mellom Sundvollen og Åsa. Disse ligger omtrent 300 meter fra hverandre, og møtes lengre inne i fjellet. Anlegget har kapasitet til å huse flere hundre mennesker, og inneholder blant annet situasjonsrom, hybler for kongehuset og regjeringen, sykestue (og operasjonssal) som skal bemannes av sikkerhetsklarert personell fra Rikshospitalet, restaurant/bar, sambandssentral, konferanserom for regjeringen, garasje, verksted og ulike lagre. Anlegget skal kunne være selvforsynt med strøm og vann. H.M. Kongens Garde og Heimevernet øver med jevne mellomrom på å evakuere regjeringsmedlemmer fra Oslo til anlegget.

## Hemmelighold
På grunn av anleggets sensitive funksjon har beliggenhet og tekniske detaljer om Sentralanlegget vært preget av hemmelighold. Offisielt er dette fremdeles gradert informasjon, og anlegget er manipulert bort fra flyfoto. I 1980-årene ble avisa *[[Ikkevold]]* truet med straffeforfølgelse om de omtalte anlegget. I bøkene *Vi som styrer Norge* (Finn Sjue, Viggo Johansen og Pål T. Jørgensen) og *Overvåket* (Finn Sjue og Ronald Bye) blir anlegget og dets plassering omtalt. I disse bøkene ble det også fremsatt påstander om at Sentralanlegget hadde utstyr for telefonavlytting og annen overvåkning. Dette ble avvist av Lund-kommisjonen.

I april 2010 fortalte NRK at detaljert informasjon om anleggets plassering lå ute i søkbare nettkataloger, og at plantegningene lå åpent tilgjengelige i Riksarkivet. Disse ble senere fjernet. *Aftenposten* skrev i juni 2012 at til tross for myndighetenes påstand om at informasjonen er slettet, er informasjonen fremdeles fritt tilgjengelig. I desember 2018 påpekte Aftenposten at tross anleggets status som «hemmelig», heter det nærmeste busstoppet *Natoanlegget*.

## Se også
* Regjeringens krisestøtteenhet
* Regjeringens kriseråd

## Referanser


## Eksterne lenker
* ''Krigshovedkvarteret "et sted på Østlandet"''  Artikkel hos www.ivarjohansen.no
* Flyfoto over området (innkjørslene er manipulert bort) hos Gule Sider
Krigshovedkvarter

Et **krigshovedkvarter** er et hovedkvarter for en myndighetsetat, forsvarsgren eller nøkkelpersonell i strid.

I Norge finnes det ulike typer krigshovedkvarter. Forsvarets anlegg ligger på Reitan utenfor Bodø. I tillegg har Regjeringen to krigshovedkvarter, det såkalte Sentralanlegget i Buskerud og et nyere, mindre hovedkvarter i en bunker under Regjeringskvartalet.

Et annet eksempel er Cabinet Office Briefing Rooms i London.
Kurtose

**Kurtose** (også kjent som **spisshet** eller **kurtosis**) er en tallstørrelse som sammen med gjennomsnitt, varians og skjevhet beskriver en sannsynlighetsfordeling. Kurtose er et mål på hvordan fordelingen er spredt mellom ytterpunktene. I et diagram over sannsynlighetene, for eksempel i et histogram over en diskret sannsynlighetsfordeling, er kurtose et mål på «spissheten» til fordelingen eventuelt hvor «fete» halene til fordelingen er. Spisse haler vil tilsi at de fleste observasjoner vil være sentrert rundt gjennomsnittet mens fete haler vil tilsi at flere observasjoner finnes i ytterpunktene og det er større sannsynlighet for at ekstreme verdier vil forekomme.

## Kurtoseverdi

: Kurtoseverdi = \frac1n\sum_{i=1}^n(\frac{x_i - \overline{x}}{Standardavvik})^4 - 3 

Kurtose baserer seg på avvikene mellom det observerte (xi) og gjennomsnittet i fjerde potens og blir derfor ofte kalt det fjerde moment. Normalfordelingen har kurtoseverdi på 3, og fordelinger med høyere verdier enn dette sies å ha «eksess kurtose» relativt til normalfordelingen. I distribusjoner med eksess kurtose vil det være større sannsynlighet for at ekstreme verdier inntreffer. Tallet tre trekkes fra i formelen for å kunne sammenligne fordelingens kurtose med normalfordelingen. Normalfordelingen sier å være **mesokurtisk**, en fordeling med en positiv kurtoseverdi (spissere, med tykkere hale) blir kalt **leptokurtisk** mens en fordeling med negativ kurtoseverdi (tynnere haler, og mindre spiss) blir kalt **platykurtisk**.

## Eksterne lenker
*
Preaspirasjon

**Preaspirasjon** betegner i fonetikken et pust som kommer før en ustemt obstruent. Et eksempel er *h*-en i det samiske ordet *johka* (elv).

Fenomenet er best kjent fra Nord-Europa, der det finnes både i samisk, de nordgermanske språkene, og skotsk-gælisk. Det er mulig at preaspirasjon først forekom i samisk, før det spredte seg til urnordisk, og i vikingtida til skotsk-gælisk. Preaspirasjon finnes også i mongolsk og noen indianske språk, som cree, ojibwa, purépecha, kickapoo og hopi. 

Alle samiske språk, unntatt enaresamisk, har preaspirasjon. I skotsk-gælisk er preaspirasjon mest utpreget på Hebridene, som hørte under den norske kongen til 1266.

Islandsk og færøysk er de språkene der preaspirasjon er mest studert av språkforskerne. På islandsk har ustemte plosiver preaspirasjon når de står foran *l*, *n* eller en annen ustemt plosiv. Preaspirasjon forekommer ikke i framlyd, der ustemte plosiver har etterfølgende aspirasjon, på samme måte som i andre germanske språk.

Noen eksempler fra islandsk:
*þakka [θahka] (*takke*)
*ekki [ɛhcɪ] (*ikke*)
*vatn [vahtn̥]
*happ [hahp] (*flaks*, *hell*) 

I norsk og svensk er preaspirasjon tradisjonelt blitt regnet som et trekk i enkelte spredte dialekter. I Norge gjelder det dialektene på Jæren, i Bjerkreim i Dalane, i nordre del av Gudbrandsdalen, og på Senja. I det svenske språkområdet forekommer preaspirasjon i dialektene i Härjedalen, nordre del av Dalarna, Arjeplog, og i et belte på øyene i Østersjøen: Gräsö, Åland og skjærgården utenfor Åbo.

Nyere studier viser at preaspirasjon også forekommer i andre skandinaviske dialekter, som trøndersk og normalsvensk. I disse dialektene varierer bruken fra person til person, og det er også tydelige kjønnsforskjeller; kvinner preaspirerer mer enn menn.

## Litteratur
*
*
*

## Referanser


## Eksterne lenker
* Samenes historie: Samisk påvirkning på urnordisk språk
Kjell Hovda

**Kjell Hovda** (født 1945) er en norsk tidligere skiskytter, trener og sportskommentator. Hovda var med på stafettlagene som tok sølv i VM i 1973 og bronse i 1974. Han deltok i vinter-OL for Norge i 1976, med 18.-plass på 20 km og 5.-plass i stafetten. 

Hovda ble norgesmester på 20 km tre ganger, i 1970, 1971 og 1975, og han var med på å vinne sju NM-gull i stafett. Han er fire ganger blitt norgesmester i skifeltskyting, og har til sammen vunnet sju kongepokaler. Hovda representerte Rødberg Idrettsforening og Fiskum Skytterlag. 

Etter hans aktive karriere var han trener for skiskytterlandslaget i perioden 1976–1980, og han var en periode også ekspertkommentator for *[[NRK]]*. 

## Referanser


## Eksterne lenker
*
Subaru Justy

**Subaru Justy** er en liten, kompakt kombicoupé som er blitt solgt av den japanske bilprodusenten Subaru siden 1984. Fra 1984 til 1994 ble Justy produsert av Subaru selv. Siden har den blitt solgt som en forkledning av andre kjøretøy under Justy-navnet. Selskapets siste introduksjon er en forkledd Daihatsu Sirion (2. generasjon), som ble vist fram på Frankfurt Motor Show i 2007. Denne har en 1-liters rekke-3-motor, forhjulsdrift og 5-trinns manuell girkasse.

I 1984 ble Justy introdusert i Japan hvor den opprinnelig er designet og produsert. I USA og Storbritannia ble den introdusert først i 1987, og alle modellene fikk en restyling i 1989.
Benin under Sommer-OL 1980

**Benin under Sommer-OL 1980**. Atten sportsutøvere, sytten menn og en kvinne fra Benin deltok i to grener, boksing og friidrett under Sommer-OL 1980 i Moskva. De vant ingen medaljer.

## Medaljer

## Eksterne lenker
* Resultater og profilside  på sports-reference.com
Botswana under Sommer-OL 1980

**Botswana under Sommer-OL 1980**. Sju mannlige sportsutøvere fra Botswana deltok i friidrett under Sommer-OL 1980 i Moskva. Det var første gangen Botswana deltok i et sommer-OL, de vant ikke noen medaljer.

## Medaljer

## Eksterne lenker
* OL-resultater på Sports-reference.com
Kamerun under Sommer-OL 1980

**Kamerun under Sommer-OL 1980**. Tjuefem sportsutøvere fra Kamerun deltok i fem sporter under Sommer-OL 1980 i Moskva. De vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Guinea under Sommer-OL 1980

**Guinea under Sommer-OL 1980**. Ni sportsutøvere fra Guinea deltok i tre sporter, boksing, judo og friidrett under Sommer-OL 1980 i Moskva. Det var andre gangen Guinea deltok i et OL, de vant ikke noen medaljer 

## Medaljer

## Eksterne lenker
* Resultater og profilside  på sports-reference.com
Liberia under Sommer-OL 1980

**Liberia under Sommer-OL 1980**. Sju sportsutøvere fra Liberia deltok kun i åpningsseremonien under Sommer-OL 1980 i Moskva, før de sluttet seg til den internasjonale boikotten av lekene.

## Medaljer

## Eksterne lenker
* Resultater og profilside på sports-reference.com
Madagaskar under Sommer-OL 1980

**Madagaskar under Sommer-OL 1980**. Elleve sportsutøvere fra Madagaskar deltok i fire grener under Sommer-OL 1980 i Moskva. Det var fjerde gangen Madagaskar deltok i et OL, de vant ingen medaljer.

## Medaljer

## Eksterne lenker
* Resultater og profilside  på sports-reference.com
Etiopia under Sommer-OL 1980

**Etiopia under Sommer-OL 1980**. Førtien sportsutøvere fra Etiopia deltok under Sommer-OL 1980 i Moskva. Det var sjette gangen Etiopia deltok i et OL. De kom på 17.-plass med to gull- og to bronsemedaljer.

## Medaljer

## Medaljevinnerne

 
## Eksterne lenker
* Resultater og profilside  på sports-reference.com
You Never Can Tell

**«You Never Can Tell»** er en amerikansk sang, skrevet av Chuck Berry. Den ble komponert da han satt i fengsel for den hensikt å begå en sedelighetsforbrytelse.

Berry utgav sangen i 1964 på albumet *St. Louis to Liverpool*. Coverversjoner har også blitt gjort av Emmylou Harris, New Riders of the Purple Sage,John Prine, Bob Seger, Bruce Springsteen, Status Quo, Roch Voisine og Chely Wright.

## Beskrivelse
Sangen beskriver et fiktivt bryllup mellom et ungt par og hendelsene etterpå. Den arbeidslløse mannen bor i en beskjeden leilighet, finner arbeid og sammen med ektefellen oppnår han velstand. De anvender pengene til å utvide musikksamlingen, erverver seg til slutt en familiebil og kjører til New Orleans for å feire sitt jubileum, hvor de opprinnelig hadde møtt hverandre. Sangens refreng er:  *«C'est la vie, said the old folks, 'it goes to show you never can tell».

== *Pulp Fiction* ==
Sangen ble populær i en kort tid i 1994 etter utgivelsen av [[Quentin Tarantino]]s film *Pulp Fiction*. [[Melodi]]en ble spilt under en konkurranse på den fiktive [[restaurant]]en *Jack Rabbit Slim's*, hvor [[John Travolta]] (som Vincent Vega) og [[Uma Thurman]] (som Mia Wallace) danset for å vinne hovedprisen.

== Innflytelse ==
[[Nick Lowe]] har antydet at denne sangen var en inspirasjonskilde for hans sang «I Knew the Bride (When She Used to Rock'n'Roll)», som har blitt spilt inn på plate av [[Dave Edmunds]], [[Status Quo]] og Lowe selv.

== Coverversjoner ==
*[[Ronnie Laine]] (1974. På albumet *Ronnie Laine's Slim chance* ([[Island Records]]))
*[[John Prine]] (1975. På albumet *Common Sense* ([[Atlantic Records|Atlantic]])
*[[Loggins and Messina]] (1975, på albumet *So Fine* ([[Columbia Records|Columbia]])
*[[New Riders of the Purple Sage]] (1976. På albumet *New Riders* ([[MCA]]))
*[[Emmylou Harris]] (1977. Som «You Never Can Tell (C'est la vie)» på albumet *Luxury Liner* ([[Reprise Records|Reprise]]))
*[[Waylon Jennings]] og [[Jessi Colter]] (1981. På albumet *Leather and Lace* ([[RCA]] AAL 1-393))
*[[Ian A. Anderson]] og [[Mike Cooper]] (1984. På albumet *The Continuous Preaching Blues * (Appaloosa AP 037-2))
*[[Bob Seger]] (1994. Som «C'est la vie» på albumet *Greatest Hits* ([[Capitol Records|Capitol]]))
*[[Status Quo]] (1996. På albumet *Don't Stop* ([[Polydor]]))
*[[Chely Wright]] (2005. Som «C'est la vie (You Never Can Tell)» på albumet *The Metropolitan Hotel* (Painted Red/[[Dualtone]]))
*[[Texas Lightning]] (2006. Som «C'est la vie» på albumet *Meanwhile, Back at the Ranch* ([[Sony BMG]]))
*[[Roch Voisine]] (2008. På albumet *Americana* ([[RCA|RCA Victor Europe]]))

== Norsk versjon ==
[[Thor Sigbjørn Greni|Thor Greni]] har skrevet en norsk tekst. På norsk bærer den tittelen «Alt blir hva du gjør det til». 

== Innspilling ==
*[[Maj Britt Andersen]]. Utgitt på singlen [[CBS]] 541 i 1977 og LP-platen *Det svinger i meg'' (CBS 82&nbsp;839) i 1978.

## Referanser
Korsedderkopp

**Korsedderkopp** er en av de mest kjente av edderkoppene i gruppen hjulspinnere (Araneidae).

## Utbredelse
Den er vanlig i Vest-Europa og Nord-Amerika. I Norge er den vanlig og finnes i hele landet.

## Utseende
Korsedderkopp er en ganske stor og kraftig bygd edderkopp, opptil 20 mm lang (kroppens lengde). Kroppen er todelt, en bakkropp (abdomen) og en forkropp (prosoma eller cephalothorax). Forkroppen er bred, med fine, nedliggende hår. Bakkroppen hos hunnen er stor og kuleformet, med et karakteristiske mønster. Fargen kan variere fra veldig lys gul til veldig mørk grå, men alle har fem eller flere hvite prikker på ryggen, som danner et kors, herav kommer det norske artsnavnet. De hvite prikkene er forårsaket av celler fylt med guanin, et biprodukt av proteinstoffskifte. Den er noe fargevariabel og enkelte har et mindre kontrastrikt mønster. Hodet har åtte øyne, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden.

Beina er middels lange og ganske kraftige, med lyse og mørke ringer. Det tredje beinparet hos korsedderkoppen er spesialisert for å hjelpe til med å spinne hjulnett. De brukes også til å forflytte seg rundt på nettet uten å bli sittende fast. Disse beina er bare nyttig på nettet, på bakken er de av lite verdi.

Den kan forveksles med  marmorvever og muligens kvadratvever.  Bakkroppens form kan være nyttig for å skille den fra *A. marmoreus*, som har en bakkropp som er tjukkest på midten. Korsedderkoppens bakkropp er alltid bredest lengst framme.

## Levevis
Denne arten er vanlig i hager og nær hus, men kan finnes i mange andre miljøer også, bare det finnes vegetasjon som den kan feste nettet sitt til.
Korsedderkopper lager lyd når de føler seg truet. Da dette vanligvis er et passivt dyr, er det vanskelig å provosere den til å bite. Hvis den biter, er bittet bare litt ubehagelig og helt harmløst for mennesker.

Nettet spinnes av de større hunnene som vanligvis henger på nettet med hodet ned, mens de venter på at et bytte skal sette seg fast. Byttet blir da hurtig fanget og pakket i silkespinn før det etes. Korsedderkopper eter nettet sitt hver natt sammen med mange av de små insektene som blir fanget i det. Dette kan de gjøre på få minutter. Neste morgen spinner de et nytt nett.

Den mye mindre hannen tilnærmer seg hunnen forsiktig for å pare seg. Hvis han ikke er forsiktig nok, kan han bli spist av henne.

## Eksterne lenker
*
Leiv Magnus Vidvei

**Leiv Magnus Vidvei** (født 11. september 1923 i Time, død 15. oktober 2016) var en norsk samfunnsøkonom og politiker for Venstre, bosatt på Bekkestua. 

Vidvei var cand.oecon. fra Universitetet i Oslo. Fra 1970 til 1971, i Per Bortens regjering, var han statssekretær i Finansdepartementet. Han var assisterende direktør i Norges Bank. Han arbeidet også i NATO og IMF.

## Referanser


## Kilder
* NTBs fødselsdagsomtale 11. september 2008: 85 år 11. september: Tidligere assisterende direktør i Norges Bank Leiv Magnus Vidvei.

## Eksterne lenker
*
Svea (forskningsstasjon)

**Svea** er en svensk feltstasjon i Antarktis. Stasjonen ble bygget i 1987/88 og var den første svenske forskningsstasjonen i Antarktis siden Maudheim i 1949 og Snow Hill i 1901. Svea ligger ved Scharffenbergbotnen i Heimefrontfjella, cirka 400 kilometer fra kysten.

Stasjonen består av to sammenføyde glassfibermoduler. Den er på cirka 12 m², har fire senger og et kjøkken.

Svea forvaltes av det svenske Polarforskningssekretariatet.

## Eksterne lenker
* Forskningsstation Svea . Polarforskningssekretariatet
* Polarforskningssekretariatets film om bygget av Svea (Youtube)
Heimefrontfjella

**Heimefrontfjella** er en 150 km lang fjellkjede i den vestlige delen av Dronning Maud Land, lengst sør på Maudheimvidda. Fjellkjeden strekker seg i nordøst-sørvestlig retning over et område på 3900 kvadratkilometer. Brede isbreer skiller Heimefrontfjella i fire isfrie deler. Disse er fra nordøst til sørvest: Milorgfjella, XU-fjella, Sivorgfjella og Tottanfjella. Området ble observert og flyfotografert av Maudheimekspedisjonen i 1952. Navnsettingen i området er gjort av Norsk Polarinstitutt for å ære norske motstandsfolk for deres innsats under andre verdenskrig.

## Geografi
Heimefrontfjella er en massiv forkastning som demmer opp innlandsisen i over 2200 meters høyde. Fjelltoppene stikker for det meste knapt over polarplatået, mens bratte, isfrie fjellvegger eksponeres mot nord og nordvest. Den høyeste toppen er Paalnibba med 2711 moh. Tre mektige isbreer deler Heimefrontfjella i fire fjellområder med egne navn. Mellom Milorgfjella og XU-fjella strømmer Haugebreen mot vest. XU-fjella er skilt fra Sivorgfjella ved KK-dalen. Breen møter Aubertisen ved foten av fjellene. Mellom Sivorgfjella og Tottanfjella ligger Kibergdalen. Foran fjellene ligger i nordvest den 1350 høye isdekte Ritscherflya.

## Utforskning av Heimefrontfjella
Den første registrerte observasjonen av Heimefrontfjella ble gjennomført 20. januar 1939 på den første fotogrammetriske flygningen under Den tyske antarktisekspedisjonen 1938–39, ledet av Alfred Ritscher. Flyet måtte imidlertid avbryte flygningen på grunn av dårlig vær, og på oversiktskartet fra ekspedisjonen er bare omrisset av de nordligste delene av fjellområdet identifisert. Fjellkjeden ble navngitt *Kottas-berge* etter kapteinen på ekspedisjonsskipet MS «Schwabenland», Alfred G. Kottas.

Under Maudheimekspedisjonen 1949–52 ble fjellområdet overfløyet to ganger. På grunnlag av skråfotografier fra disse flygningene fremstilte Norsk Polarinstitutt to topografiske kart i målestokk 1:250&nbsp;000 som dekker henholdsvis den nordlige og den sørlige del av det som ble gitt det norske navnet Heimefrontfjella.

I 1961 gjennomførte en britisk ekspedisjon den første landekspedisjonen til Heimefrontfjella, der de gjennomførte et geodesisk og geologisk forskningsprogram. I de følgende år frem til 1966 ble ytterligere britiske ekspedisjoner gjennomført som resulterte i et geologisk oversiktskart i målestokk 1:250&nbsp;000 og noen grunnleggende publiseringer om geologien og biologien i denne regionen.

Siden 1985/86 har Heimefrontfjella vært mål for tyske og svenske ekspedisjoner. Svenske polarforskere har gjennomført glasiologiske studier, mens tyskerne har konsentrert seg om fjellkjedens geologi og geofysikk. I sesongen 1987/88 ble den svenske feltstasjonen Svea etablert ved Scharffenbergbotnen.

## Se også
* Strømmebakken

## Referanser


## Litteratur
*Gjelsvik, Tore (1989). «Place-names of Heimefrontfjella and Lingetoppane, Dronning Maud Land, Antarctica» *Rapportserie* Nr. 54, Norsk Polarinstitutt, Oslo.

## Eksterne lenker
* Composite Gazetteer of Antarctia. Den vitenskapelige komite for antarktisforskning (SCAR)
Oddbjørn Nordset

**Oddbjørn Karmhus Nordset** (født 1946) er en norsk tidligere tjenestemann og politiker (Sp).

Han har agronomkurs fra Mære landbruksskole fra 1966, studentereksamen fra Hamar katedralskole fra 1970 og utdannelse som cand.agric. fra Norges landbrukshøgskole fra 1973.  Nordset var konsulent i Landbruksdepartementet 1973–1976, fylkesagronom i jordbruksøkonomi i Nord-Trøndelag 1976–1983, fylkeslandbrukssjef 1986–1991 og landbruksdirektør hos fylkesmannen i Nord-Trøndelag 1993–1994. Nordset var assisterende fylkesmann i Nord-Trøndelag 1994–2013 og konstituert fylkesmann i periodene 1991–1993 og 2008–2009.

Før han studerte ved landbrukshøgskolen, var han fylkessekretær i Nord-Trøndelag Senterparti 1966–1968. Han var også medlem av Verdal kommunestyre fra 1968 og medlem av Senterpartiets landsstyre. Nordset var statssekretær i Landbruksdepartementet under statsråd Finn T. Isaksen i Kåre Willochs regjering 1983–1986. Han har hatt flere styreverv og offentlige utvalgsoppdrag, deriblant styreleder ved Veterinærinstituttet, styremedlem i Norges forskningsråd, formann i Norges landbruksvitenskapelige forskningsråd, styremedlem i Telenor ASA. ordfører i representantskapet i Fokus Bank AS i perioden 1992-2004 og nestleder i styret for Stiklestad nasjonale kultursenter 1994-2018. Han var  i årene 2001–2003 engasjert av Landbruks- og matdepartementet som prosjektleder for opprettelsen av Mattilsynet.

Nordset ble tildelt Kongens fortjenstmedalje i den 11. april 2013.

## Referanser


## Eksterne lenker
*
Mosambik under Sommer-OL 1980

**Mosambik under Sommer-OL 1980**. Fjorten sportsutøvere, tolv menn og to kvinner fra Mosambik deltok i to sporter, friidrett og svømming under Sommer-OL 1980 i Moskva. Det var første gangen som Mosambik deltok i et sommer-OL, de vant ikke noen medaljer.

## Medaljer

 
## Eksterne lenker
* Resultater og profilside  på sports-reference.com
Vadholmen

**Vadholmen** er en halvøy på vestsiden av Kirkøy i Hvaler kommune i Østfold. Vadholmen er neset som ligger mellom Ørekroken og Storesand. Områdets vestlige deler er fredet som nasjonalpark. Strandfuruskogen på Vadholmen er delvis fredet som barskog-biotop. Vadholmen har vakre svaberg og mange jettegryter på østsiden mot Storesandbukta.
Preben Oosterhof

**Preben Oosterhof** (født 24. september 1972) er en norsk gründer som i 1997 sammen med Andreas Hertzberg startet den første Dromedar kaffebar i Trondheim.

Oosterhof vant i 1999 NM i Baristakunst. Han fikk i 2005 utmerkelsen The Young Entrepreneur Award av Spesialkaffeforeningen i Europa (SCAE).

## Referanser
Indias visepresident

**Visepresidenten i India** (engelsk: *Vice-President of India*) er nest høyest rangerte offisielle tjenestemann i den utøvende grenen av Indias regjering etter presidenten. Visepresidenten har også lovgivende makt ved at han fungerer som **styreformann i [[Rajya Sabha]]** (eng. *Chairman of the Rajya Sabha*). Den nåværende visepresidenten i India er Hamid Ansari, som ble valgt den 10. august 2007.

Artikkel 63 i den indiske grunnloven tar høyde for en visepresident: «Det skal være en visepresident av India». Mens den indiske visepresidenten kan bli valgt for en hvilken som helst tidsperiode, krever Grunnloven på en annen side at visepresidenten må være en indisk statsborger. Kvalifikasjonene for visepresident er de samme som for presidenten. 

Visepresidenten fungerer som president i tilfelle presidenten dør, fratrer sin stilling eller blir avsatt, helt frem til en ny president velges av valgkollegiet. Visepresidenten kan også fungere som midlertidig president når presidenten ikke er til stede eller er syk. 

Indias visepresident velges for en periode på fem år av et valgkollegium bestående av alle representanter i de to kamrene som Det indiske parlamentet består av. Etter denne perioden blir kontoret ledig og en ny visepresident valgt.

Grunnloven tar også høyde for en ordning for avsettelse av visepresidenten (artikkel 67(b)) ved en avstemning, der alle representanter i de to kamrene i parlamentet stemmer og man deretter følger flertallets avgjørelse. 

**Remunerasjon:** Grunnloven har ikke fastsatt noen remunerasjon for visepresidenten i kraft av hans stilling. Han får sin faste lønn i kraft av stillingen som ex officio styreformann i Rajya Sabha.  

## Se også
* Liste over Indias visepresidenter
* Indias president
* Indias statsminister

## Eksterne lenker
*
Habberstad (selskap)

**Habberstad AS** er et norsk konsulentselskap som arbeider innen forretningsområdene prosjektledelse, endringsledelse og rekruttering. Habberstad AS trekker sin historie tilbake til sivilingeniør Asbjørn Habberstad (1901–1970), som grunnla rådgivningsselskapet AS Asbjørn Habberstad i 1940. Virksomheten dreide seg i mange år hovedsakelig om effektivisering og tidsstudier. Mye av metodegrunnlaget ble i disse årene hentet fra amerikansk forskning og praksis, særlig Scientific Management, også kalt Taylorisme etter opphavsmannen, Frederick Winslow Taylor.

Etter en oppkjøpsbølge tidlig på 90-tallet var de fleste større konsulentselskapene i Norge eid av utenlandske selskaper. Dette gjaldt også AS Asbjørn Habberstad, som ble fusjonert inn i det amerikanske selskapet A.T. Kearney. .

## Historie
**1940** – Sivilingeniør Asbjørn Habberstad grunnlegger sitt konsulentfirma i Oslo .

**1967** – Asbjørn Habberstad overførte aksjemajoriteten i Asbjørn Habberstad AS til Habberstad Nordisk AS.

**1989** – Selskapet skifter navn fra Asbjørn Habberstad AS til Habberstad A/S.

**1992** – Habberstad A/S fusjonerer med A.T. Kearney, som slutter å bruke navnet Habberstad  A.T. Kearney ble på sin side i 1995 overtatt av Electronic Data Systems (EDS) .

**1995** – Tidligere ansatte i Habberstad re-etablerer selskapet som Habberstad Konsulentene AS. Navnet ble senere endret til Habberstad AS.

**2009** – Habberstad AS gjennomførte endringer for å rendyrke sine viktigste arbeidsfelt. For å styrke rekrutteringsvirksomheten ble Alphasearch AS og Transearch AS fusjonert inn, mens selskapets satsing på IKT-prosjektledelse
ble styrket ved at eBusiness Group AS ble fusjonert inn.

## Referanser

## Eksterne lenker
*
Odyssey

**[[Odysseen]]** er navnet på et av de eldste eposene fra Antikken.

**Odyssey** kan også referere til
*Odyssey (album), et studioalbum av Yngwe Malmsteen.
*Odyssey (band), et svensk metallband.
Prototype (andre betydninger)

**[[Prototype]]** er en foreløpig utgave av et produkt.

**Prototype** kan også referere til
*Prototype (spill), et videospill.
*Prototype (band), et metallband fra USA.
Fremtind Forsikring

**Fremtind Forsikring** er et norsk skadeforsikringsselskap eiet av SpareBank 1 Gruppen (51,44&nbsp;%), DNB (28,46&nbsp;%) og Eika Gruppen (20,10&nbsp;%). Selskapet er et resultat av fusjon mellom forsikringsselskapene til SpareBank 1 og DNB, som trådte i kraft 1. januar 2019.

## Historikk
Forsikringskonsesjonen til Fremtind ble tildelt den 29. juni 1921 til selskapet Forsikringsaktieselskapet Samvirke, og beholdt navnet til det ble omdannet til aksjeselskap i 1980 under navnet Samvirke Skadeforsikring.

Den 1. april 1998 endret selskapet navn til Vår Skadeforsikring AS, som følge av at Samvirkegruppen endret navn til Vår Gruppen.

Den 10. november 2000 fusjonerte selskapet inn Sparebank 1 Skadeforsikring AS og overtok samtidig navnet til det overtatte selskapet.

Den 1. januar 2019 gjennomførte Sparebank 1 Skadeforsikring AS innfusjoneringen av DNB Forsikring AS, og endret navn til Fremtind Forsikring AS.

Den 19. august 2020 ble det gjort kjent at Fremtind kjøpte Fjellinjen Utsteder AS, utstedervirksomheten til bompengeselskapet Fjellinjen. I desember 2020 byttet Fjellinjen Utsteder navn til Fremtind Service AS. 1. september 2024 byttet Fremtind Service AS navn til AutoSync.

### Innfusjonerte selskaper
* Sparebank 1 Skadeforsikring AS – et skadeforsikringsselskap som ble stiftet 12. februar 1997 med Erik Gjellestad som daglig leder.
* Unison Forsikring AS (tidligere Bluewater Insurance ASA) – et norsk skadeforsikringsselskap som spesialiserte seg på medlemsforsikringer. Selskapet ble registrert på Oslo Børs i 2001 og endret navn i 2008 i forbindelse med avviklingen av sjøforsikringsdelen. Selskapet ble kjøpt opp i juli 2010, tatt av børs og innfusjonert 5. november 2013.
* DNB Forsikring AS – DNBs skadeforsikringsselskap.
* Eika Forsikring AS – Eika Gruppens forsikringsselskap.

## Ledelse
I desember 2023 ble Hege Toft Karlsen ansatt som ny konsernsjef i Fremtind.

## Referanser


## Eksterne lenker
* 
* SAMVIRKE SKADE hos *[[Den norske Forsikringsforening|Forsikringsforeningen]].no*